Bloulig-tiener: Bestuurder ly aan PTSVJoseph Motsamai Semitjie tydens ‘n vorige hofverskyning. Foto: Werner Beukes / SAPA Joseph Motsamai Semitjie, die bloulig-bestuurder wat Thomas Ferreira in November 2011 van sy motorfiets af gery het, ly aan post-traumatiese stresversteuring (PTSV), het die Krugersdorp-landdroshof Donderdag gehoor. Carl de Jager, ŉ sielkundige, het aan die hof gesê Semitjie ly ook aan slaaploosheid. Hy het glo ook selfmoordgedagtes. De Jager het gesê hy het op 3 Julie 2012, tydens hul eerste konsultasie, reeds opgemerk Semitjie is depressief. Hy het hom na ŉ psigiater verwys om medikasie te bekom. Hy en sy kliënt het sedertdien meer as 20 konsultasies gehad. “Hy toon berou en voel baie sleg oor dit wat gebeur het, want ŉ mens se lewe is verwoes,” het De Jager gesê. Die hof het gehoor Semitjie het ná die ongeluk geen ondersteuning van sy werkgewer af ontvang nie. “Hy moes daagliks vir werk opdaag, maar het nie gewerk nie. Hy het onseker en uitgesluit gevoel, en dit het hom afgebreek.” Volgens De Jager het Semitjie geen finansiële of regsondersteuning van die Suid-Afrikaanse Polisiediens, provinsiale regering of die polisievakbond ­Popcru ontvang nie, selfs al het die ongeluk tydens werksure plaasgevind. Hy meen dit is onbillike arbeidspraktyk. “Dit was ŉ besering aan diens, maar hy het geen ondersteuning ontvang nie. Hy moet selfs vandag verlof neem om die hofverrigtinge te kan bywoon. Na my mening is hy ŉ slagoffer van die stelsel waarin hy werk. Hy het net opdragte uitgevoer,” het De Jager bygevoeg. Semitjie is op 3 Desember skuldig bevind op aanklagte van roekelose en nalatige bestuur. Hy het die ampsmotor van Humphrey Mmemezi, destydse Gautengse LUR vir plaaslike regering en behuising, bestuur en glo ŉ rooi verkeerslig verontagsaam toe hy Ferreira (toe 18 jaar oud) se motorfiets getref het. Semitjie beweer hy moes Mmemezi na ŉ vergadering haas en hy het opdrag gekry om die blou ligte te gebruik. Sy sirene was nie aan nie. Ferreira het breinskade tydens die ongeluk opgedoen en was vir weke lank in ŉ koma. Die saak duur voort. Lees ook: Bloulig-tiener: “Familie en vriende het ons verstoot” Bloulig-tiener: Vonnis uitgestel Bloulig-tiener: Bestuurder vandag gevonnis Video: Bloulig-tiener: Thomas sal nooit weer dieselfde wees Bloulig-saak: Bestuurder hoor lot BBP-bestuurders moet doen wat BBP sê, hoor hof Bloulig-tiener: LUR het blou ligte versoek Bloulig-tiener moet glo aangekla word; Mmemezi was laat vir vergadering Bloulig-tiener: Bestuurder het kursus glo twee keer gedop Bloulig-tiener: Bestuurder glo meer besorg oor kar as oor Thomas Bloulig-tiener se LUR koop nou glo skildery van R10 000 deur McDonald’s Bloulig-tiener se bestuurder uiteindelik aangekla Bloulig-tiener se LUR in nóg ŉ ongeluk Bloulig-ongeluk moet nie “verpolitiseer” word nie Bloulig-tiener sterk aan Video: Bloulig-tiener eet self, praat weer Bloulig-tiener: departement moet nog hospitaalrekeninge betaal Bloulig-tiener skryf naam, gee eerste tree Bloulig-tiener ‘herstel’ van dodelike infeksie Bloulig-tiener weer in hospitaal, steeds geen hulp Gesin wag steeds op hulp na bloulig-kar seun tref Bloulig-kar: Tiener se skade lyk permanent, premier wil steeds betaal Matriekseun wat deur bloulig-kar getref is ondergaan operasie Matriekseun wat deur bloulig-kar getref is uit intensief